Taká nenormálna rodinka

„Taká nenormálna rodinka“ (v anglickom origináli ) je 4. epizóda 1. série (celkom 4.) amerického animovaného seriálu Simpsonovci. Scenár napísali Al Jean a Mike Reiss a epizódu režírovali Gregg Vanzo a Kent Butterworth. V USA mala epizóda premiéru dňa 28. januára 1990 na stanici Fox Broadcasting Company a v Česku bola po prvý krát vysielaná 29. januára 1993 na stanici Českej televízii. V tejto epizóde sa po prvý krát objavujú okrem iného Itchy a Scratchy, alebo policajt Lou, ktorý mal ešte žltú kožu.

 Dej 
Homer zoberie svoju rodinu na firemný piknik, kde je v rozpakoch zo správania Barta, Lízy a Marge. Keď si Homer všimne, že jeho šéf, pán Burns, schvaľuje inú, dobre vychovanú rodinu, ktorá sa k sebe správa s úctou, diví sa, prečo sa jeho dysfunkčná rodina správa zle a všetkých nerešpektuje. 

Keď Marge, Bart a Líza tvrdia, že s nimi nie je nič v neporiadku, Homer sa snaží dokázať opak tým, že ich zoberie na prehliadku susedstva a nazerá do okien obývačiek, aby pozorovali ostatné rodiny. To sa mu ale vypomstí, keď sused na Simpsonovcov vystrelí za neoprávnené vniknutie na cudzí pozemok, a ešte horšie je, ako je táto vychádzka ostatným Simpsonovcom nepríjemná. Okamžite sa stiahnu naspäť domov a pozerajú sa na televíziu. Homer ide v depresii z výletu k Vočkovi, kde uvidí televíznu reklamu na Centrum rodinnej terapie doktora Marvina Monroea. Monroe zaručuje „rodinnú blaženosť alebo vrátenie dvojnásobok peňazí“, a tak si Homer myslí, že terapia zlepší správanie jeho rodiny. 

K nevôli svojej rodiny Homer zastaví ich televíziu, aby mohol zaplatiť terapiu za 250 dolárov. Keď Monroe požiada Simpsonovcov, aby nakreslili zdroj svojich problémov, Bart, Líza, Marge a Maggie nakreslia Homera. Roztržitý Homer nakreslí lietadlo v lete a Monroe mu vynadá, že je zlý otec. Potom, čo sa Homer nahnevá na Barta a pokúsi sa ho napadnúť lampou, dá Monroe Simpsonovcom polstrované paličky, aby si vyriešili svoju agresiu, bez toho aby si navzájom ublížili. Cvičenie sa nepodarí, keď Bart odstráni polstrovanie z paličky a udrie doktora tvrdým vnútorným jadrom do kolena. 

Sklamaný Monroe sa uchýli k averzívnej terapii a pripojí členov rodiny k elektrickému generátoru, aby si mohli navzájom dávať elektrické šoky a odradiť sa tak od zlého správania. Simpsonovci si navzájom uštedria toľko šokov – z veľkej časti kvôli Maggie, ktorá náhodne mačká tlačítka –, že sa generátor poškodí a celé mesto postihne výpadok prúdu, čo poteší Burnsa. Monroe si uvedomí, že Simpsonovcom nemôže pomôcť, vypne generátor a prikáže im odísť. Homer doktorovu Monroeovi pripomenie, že jeho televízna reklama sľubovala rodinné blaho, alebo záruku vrátenia dvojnásobku peňazí. Monroe súhlasí s vrátením dvojnásobku peňazí, aby Simpsonovci nepošpinili povesť kliniky. S novým pocitom jednoty Simpsonovci použijú peniaze na kúpu novej televízie.

 Produkcia 
Epizóda vykazuje príznačné znaky toho, že je jednou z prvých vyrobených.Jean, Al (2001). The Simpsons season 1 DVD commentary for the episode "There's No Disgrace Like Home" (DVD). 20th Century Fox.Groening, Matt (2001). The Simpsons season 1 DVD commentary for the episode "There's No Disgrace Like Home" (DVD). 20th Century Fox. Niektoré postavy sa v zrovnaní s okolitými epizódami správajú nápadne odlišne: Líza je podobne ako v skečoch výtržnícky fagan na nerozoznanie od Barta, Marge sa opíja a je nepozorná a Homer je hlasom rozumu. V neskorších epizódach sa tieto role obrátili.Reiss, Mike (2001). The Simpsons season 1 DVD commentary for the episode "There's No Disgrace Like Home" (DVD). 20th Century Fox. Išlo o ranú epizódu pre pána Burnsa (ktorý bol v prvej predlohe známy ako pán Meanie), ktorého v predchádzajúcej epizóde nahovoril Christopher Collins. Postava bola pôvodne ovplyvnená Ronaldom Reaganom, od tohto konceptu bolo neskôr upustené. Nápad, že by svojich zamestnancov zdravil pomocou kartičiek, bol inšpirovaný spôsobom, akým Reagan zdravil ľudé. V epizóde sa Burns po prvý krát zmieňuje o „vypustení psoch“. 

V epizóde sa po prvý krát objavili Marvin Monroe a Itchy a Scratchy; tí sa v skečoch objavili už skôr. Po prvý krát sa tu objavil aj žltý Smithers, ktorý bol v predchádzajúcej epizóde nakreslený ako Afroameričan, a policajti Eddie a Lou, aj keď Lou bol omylom animovaný nažlto namiesto tmavej, ako sa neskôr stalo. Lou bol pomenovaný po Lou Whittakerovi, hráčovi baseballovej ligy. 

Nápad na scénu šokovej terapie vychádzal z toho, že Laurel a Hardy po sebe hádzali koláče. Scéna bola v strižni upravená, pri prvej produkcii sa odohrala inak. Úpravy tejto scény boli predbežné, ale dobre prijaté a v konečnom produkte zostali bez zmeny. 

Názov epizódy je paródiou na slávnu vetu „There's no place like Home“ z piesne „Home! Sweet Home!“, skladby Henryho Bishopa a Johna Howarda Payna z roku 1823. Scéna, v ktorej rodina vstupuje do Burnsovho panstva, obsahuje dva kultúrne odkazy. Panstvo pripomína sídlo Charlese Fostera Kanea z filmu Občan Kane z roku 1941 a postavy o ňom hovoria ako o „majestátnom panstve Burnsovcov“, čo je odkaz na televízny seriál Batman. Okrem toho je tu odkaz na film Monštrum, kultový horor Toda Browninga, v opakovaní vety „jeden z nás“. 

Počas opitosti na pikniku u pána Burnsa Marge spieva verziu piesne „Hey, Brother, Pour the Wine“, ktorú spopularizoval Dean Martin. Scéna šokovej terapie pripomína film Mechanický pomaranč z roku 1971. 

Epizóda sa krátko objavila v akčnom filme Smrtonosná pasca 2 z roku 1990.

 Prijatie 
V pôvodnom vysielaní epizóda skončila v týždni od 22. do 28. januára 1990 na 45. mieste v rebríčku sledovanosti s ratingom 11,2, čo zodpovedá približne 10,3 milióna domácností. Bol to druhý najlepšie hodnotený program na stanici Fox v tomto týždni, hned po seriáli Ženatý so záväzkami."CBS still third despite Super Bowl". The Orlando Sentinel. 1. února 1990. S. E8. 

Po odvysielaní sa epizóda dočkala zmiešaných hodnotení od televíznych kritikov. Autori knihy I Can't Believe It's a Bigger and Better Updated Unofficial Simpsons Guide, Warren Martyn a Adrian Wood, poznamenávajú: „Je veľmi zvláštne vidieť Homera, ako zastavuje televízor v snahe zachrániť rodinu; keby táto epizóda prišla neskôr, Marge by isto zaujala tento postoj. (…) Podarený výpad na rodinné poradenstvo s niekoľkými skvelými scénami; obzvlášť sa nám páči dokonalá verzia Simpsonovcov a terapie averzie voči elektrickým šokom.“. 

Colin Jacobson z DVD Movie Guide v recenzii uviedol, že epizóda je jeho „najmenej obľúbenou epizódou prvej série“, a ďalej ju okomentoval: „Homer sa cíti trápne kvôli ostatným? Marge sa na verejnosti správa zle a nestará sa o udržanie rodiny? Líza (Yeardley Smithová) sa púšťa do žartov a hlúpostí? Toto nie je tá rodina, ktorú sme poznali a milovali.“. 

Bola to prvá epizóda, ktorú BBC odvysielala v pozemnej televízii 23. novembra 1996 v sobotu v 17:30, pretože epizódy boli vysielané mimo poradie. Epizódu sledovalo päť miliónov divákov, čo bolo o niečo menej než pri sitcome Dad's Army, ktorému tento časový slot patril predtým. Epizóda taktiež čelila konkurencii seriálu Sabrina – mladá čarodejnica, ktorý vysielala televízia ITV. 

 Domáce vydanie 
Epizóda bola najprv vydaná na domácom videu v Spojenom kráľovstve ako súčasť VHS vydania s názvom The Simpsons Collection spolu s epizódou 1. série Bart generálom. V USA bola vydaná na VHS vydaní The Best of The Simpsons, Vol. 1 (1997) s epizódou Vo víre vášne. Neskôr bola v USA znovu vydaná v zberateľskej edícii box setu prvých troch epizód zbierky The Best of The Simpsons. Vo Veľkej Británii bola epizóda znovu vydaná ako súčasť VHS box setu kompletnej prvej série, ktorý vyšiel v novembri 1999. Na DVD epizóda debutovala ako súčasť DVD setu The Simpsons season one, ktorý vyšiel 25. septembra 2001. Groening, Jean a Reiss sa podieľali na audiokomentári k DVD. Digitálna edícia prvej série seriálu bola v Spojených štátoch vydaná 20. decembra 2010 a obsahovala túto epizódu, a to prostredníctvom služieb Amazon Video a iTunes.

 Referencie 

 Zdroj 

Kategória:Epizódy seriálu Simpsonovci (1. séria)